דורותיאה קרוק

דורותיאה קרוּק-גלעד (Dorothea Krook-Gilead;‏ 11 בפברואר 1920 – 13 בנובמבר 1989) הייתה חוקרת ספרות, מתרגמת ופרופסור לספרות אנגלית באוניברסיטה העברית ובאוניברסיטת תל אביב. חוקרת הנרי ג'יימס, מחברת הספר "יסודות הטרגדיה". כלת פרס ישראל למדעי הרוח לשנת תשל"ג, חברת האקדמיה הישראלית למדעים. פרק זה לוקה בחסר. אנא תרמו לוויקיפדיה והשלימו אותו. דורותיאה נולדה ב-1920 בעיר ריגה שבלטביה. אמה רחל ברגמן (גרינברג) הייתה משוררת יידית. ב-1928 היגרה המשפחה לקייפטאון שבדרום אפריקה, שם גדלה והתחנכה. היא למדה פילוסופיה וספרות באוניברסיטת קייפטאון, וקיבלה תואר ראשון (1939), שני (1940) ותואר בוגר בחינוך (1941). בשנת 1943 נישאה למקס קרוק, וב-1954 התגרשה ממנו. בשנת 1946 החלה ללמוד באוניברסיטת קיימברידג', בהנחיית הפילוסוף מייקל אוקשוס, שם קיבלה ב-1952 תואר דוקטור והחלה בעבודת המחקר שלה. בשנים 1950–1953 ו-1958–1959 הייתה עמיתת מחקר בניונהאם קולג' (אנ') שבקיימברידג', ובשנית 1954–1959 הייתה מרצה (assistant lecturer) לספרות אנגלית בקיימברידג'. בשנת 1960 עלתה לישראל. בעת עלייתה כבר נודעה קרוק כחוקרת ספריו של הנרי ג'יימס ומבקרת המתעניינת בממד המוסר ביצירות ספרותיות. בשנת 1960 הצטרפה לסגל האוניברסיטה העברית כמרצה אורחת, ומ-1962 כמרצה. נבחרה לראש המחלקה לספרות אנגלית. ב-1971 הועלתה לדרגת פרופסור מן המניין. באוקטובר 1973 עברה לשמש פרופסור לספרות באוניברסיטת תל אביב. בין כתביה הידועים מצויים "שלוש מסורות והגות מוסרית" (1959) ו"יסודות הטרגדיה" (שפורסם במקור באנגלית ב-1969 ותורגם ב-1972), שעליו זכתה בפרס ישראל למדעי הרוח בשנת תשל"ג (1973). כעבור שנה מזכייתה נבחרה לחברת האקדמיה הישראלית למדעים. ב-1968 נישאה בשנית, למשורר זרובבל גלעד (גם הוא בנישואים שניים), ועברה לקיבוץ עין חרוד מאוחד. ב-1988 התאלמנה ממנו. היא נפטרה ב-13 בנובמבר 1989 (ט"ו בחשוון תש"ן), בגיל 69. ארכיונה שמור בארכיון הציוני המרכזי. בשכונת רמות שבבאר שבע נקרא רחוב על שמה. יסודות הטראגדיה; מאנגלית: אברהם יבין, תל אביב: הקיבוץ המאוחד, תשל"ב. קריאה באפלטון; תרגם מאנגלית: יהודה לנדא, תל אביב: הקיבוץ המאוחד ('מסה, מחקר, עיון'), תשמ"ד 1984. זרבבל גלעד ודורותיאה קרוק, מעין גדעון; תרגם מאנגלית: שמואל רגולנט, תל אביב: הקיבוץ המאוחד, 1990. (סיפור חייו של זרובבל גלעד) (התפרסם במקור באנגלית ב-1985) The Ordeal of Consciousness in Henry James, Cambridge: University Press, 1962. Elements of Tragedy, New Haven: Yale University Press, 1969. (אנגלית: יסודות הטרגדיה) Zerubavel Gilead and Dorothea Krook, Gideon’s Spring: A Man and His Kibbutz, New York: Tickner & Fields, 1985. (אנגלית: מעין גדעון) Zerubavel Gilead, Pomegranate Tree in Jerusalem: selected poems; translated from the Hebrew with introduction and notes by Dorothea Krook, Tel Aviv: Hakibbutz Hameuchad Pub. House; Institute for the Translation of Hebrew Literature, 1983. 'Krook, Dorothea,' in: The International Who's Who, 1989-90, Europa Publications, 1989, p. 872. דורותיאה קרוק-גלעד באתר WorldCat Identities דורותיאה קרוק באתר האקדמיה הלאומית הישראלית למדעים דורותיאה קרוק, בספרייה היהודית המקוונת (באנגלית) (מתוך ה-Encyclopaedia Judaica) גדעון עפרת, יסודות הטראגדיה, דבר, 21 ביולי 1972 יוסף מיכלסקי, דורותיאה קרוק־גלעד – כלת פרס ישראל, דבר, 25 באפריל 1973 דורותיאה קרוק, דף שער בספרייה הלאומית מפרי עטה: המלכים, המלכות והנסיכים של ג'יימס, דבר, 4 במאי 1973 (מתוך הפרק הראשון של ספרה "The Ordeal of Consciousness in H. James") מינויים חדשים באוניברסיטה העברית, דבר, 29 באוגוסט 1971. מינויים והעלאות בדרגה באוניברסיטת תל^אביב, דבר, 24 באפריל 1973 דורותיאה קרוק, בקטלוג הארכיון הציוני המרכזי בירושלים